तलेजु भवानी

तलेजु भवानी बाय् तलेजु माजु हिन्दू देवी दुर्गाया अवतार ख। वसपोलयात नेपालय् प्रधान रुपं पुज्याइ। वसपोल नेपालमन्दः दुनेया मल्लवंशया शासकतय्गु राजसी संरक्षक देवता ( कुलदेवी ) नं ख। वसपोलया मू देगः येँ लाय्कू, यल लाय्कू व ख्वपः लाय्कू दुने च्वंगु तलेजु देगः खः। तलेजु माजुया देगः नेपाःया दकलय् सांस्कृतिक व ऐतिहासिक रुपं महत्वपूर्ण देगः दथुइ छगू ख।

 व्युत्पत्ति 
तलेजु नां त्रिपुरा सुन्दरी देवीपाखें वःगु वा दुर्गाया तान्त्रिक अभिव्यक्तिया रुपय् वःगु विश्वास दु । वसपोलया पूजा १४गु शताब्दीइ मल्ल जुजुतेसं नेपाः स्वनिगलय् न्ह्यथंगु ख, गुकिया उत्पति सम्भवतः सिम्रौनगढया कर्नाट राजवंशय् लुयावःगु ख। सिम्रौनगढय् आक्रमणया ईले देवीया यन्त्र उत्तरय् हःगु विश्वास दु।   

किंवदन्ती कथं जुजु हरिसिंहदेवं सरयु खुसिं तलेजुलिसे स्वापू दुगु पवित्र श्री यन्त्र लिकायेत देवीं म्हगसय् निर्देशन जूगु खः। लिपा वय्कः थःगु लानी देवलदेवी व राजकुमार जगतसिंहलिसे नेपाः वः बिले श्रीयन्त्रनापं हयाः लिपा स्वनिगलय् देवीयात औपचारिक रुपं स्थापना यानाः पूजा यात ।  

नखः
थ्व देवीया येँ लाय्कूलि दूगु देगः मोहनी नखः बिले चायेकिगु या। 

कछलागाः नवमि निसें ग्वलय् दूगु पशुपति लागाय् जुइगु गुह्येश्वरी द्यःया जात्राय् तलेजु भवानीयात गुह्येश्वरीइ बिज्याकिगु चलन दु। नेपालभाषा टाइम्स

लिधंसा

पुचः:नेपाः
पुचः:नेवाः तजिलजि
पुचः:मोहनी नखः